Nr. L 314/26 De Europæiske Fællesskabers Tidende 10. 11. 82 RÅDETS FORORDNING (EØF) Nr. 2990/82 af 9. november 1982 om salg af smør til nedsat pris til personer, der får socialhjælp RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (), senest ændret ved forordning (FØF) nr. 1183/82 ?), særlig artikel 12, stk. 2, . under henvisning til forslag fra Kommissionen, og ud fra følgende betragtninger : De foranstaltninger, der tidligere er truffet med henblik på salg af smør til nedsat pris til personer, der får socialhjælp, har medvirket effektivt til afsætning af Fællesskabets smøroverskud ; foranstaltningerne har gjort det muligt for disse kategorier af forbrugere at forbruge yderligere mængder smør ; situationen på Fællesskabets marked for smør beret- tiger til, at disse foranstaltninger genoptages ; disse bør imidlertid begrænses — UDSTEDT FØLGENDE FORORDNING : Artikel 1 Medlemsstaterne bemyndiges til at yde en støtte, som gør det muligt for personer, der får socialhjælp, at købe smør til nedsat pris. Artikel 2 Medlemsstaterne træffer alle nødvendige foranstalt- ninger for at sikre, at kun personer, der får socialhjælp, drager fordel af støtten, og at denne støtte kun gives for mængder, der ikke er større end privatforbruget. Artikel 3 Uanset den ordning, der er omhandlet i artikel 3 i Rådets forordning (EØF) nr. 729/70 af 21. april 1970 om finansiering af den fælles landbrugspolitik ?), senest ændret ved forordning (EØF) nr. 3509/80 (%) finansierer Den europæiske udviklings- og garantifond for Landbruget, garantisektionen, kun med indtil 80 ECU pr. 100 kg smør, den støtte, der ydes til køb af smør til nedsat pris af personer, som får socialhjælp. Artikel 4 Forordning (EØF) nr. 1762/78 () ophæves. Artikel 5 Denne forordning træder i kraft på dagen for offentlig- gørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 9. november 1982. (') EFT nr. L 148 af 28. 6. 1968, s. 13. ) EFT nr. L 140 af 20. 5. 1982, s. 1. På Rådets vegne K. ENGGAARD Formand () EFT nr. L 94 af 28. 4. 1970, s. 13. () EFT nr. L 367 af 31. 12. 1980, s. 87. () EFT nr. L 204 af 28. 7. 1978, s. 7.